O femeie din Iași a fost bătută pe stradă de soțul ei. Mai mulți trecători au salvat-o din mâinile bărbatului
Scene revoltătoare au fost filmate la Iaşi. O femeie de 36 de ani a fost salvată de mai mulţi trecători din mâinile soţului ei, care a început să o lovească, pe stradă.
Individul i-a distrus femeii telefonul, apoi s-a năpustit asupra ei. Când au văzut-o la pământ, câţiva oameni i-au sărit în ajutor.
Victima le-a spus polițiștilor că, în urmă cu trei săptămâni, bărbatul a ameninţat-o cu bătaia.
Pe numele individului de 40 de ani a fost deschis un dosar penal pentru violență în familie, distrugere și amenințare.
De asemenea, i-a fost montat un dispozitiv de supraveghere electronică și a fost emis și un ordin de protecție provizoriu.